**4 800 дози от ваксината на AstraZeneca пристигнаха днес у нас**

4 800 дози от ваксината срещу COVID-19 на AstraZeneca пристигнаха днес, 7 януари, у нас.

Те са предназначени за първична ваксинация – 1-ва и 2-ра доза и ще бъдат разпределени към регионалните здравни инспекции в страната по предварителна заявка.

Припомняме, че доставките на Vaxzevria, на производителя AstraZeneca, бяха временно преустановени у нас заради слабия интерес към тази ваксина. Тъй като в последно време РЗИ съобщават за желаещи да бъдат ваксинирани с този лекарствен продукт, България осигури близо 5000 дози от ваксината.

Гражданите, които искат да им бъде поставена ваксината на AstraZeneca, могат да се обърнат към съответната регионална здравна инспекция за информация относно пунктовете, които ще прилагат ваксината.

Министерството на здравеопазването обръща внимание, че ваксината на AstraZeneca не се прилага като бустерна доза.